Suomen eduskunnan kirjelmä korkeimman vallan käyttämisestä (joulukuu 1918)
1918
N:o 173

SUOMEN

ASETUSKOKOELMA.

Suomen Eduskunnan kirjelmä

korkeimman vallan käyttämisestä.

Annettu Helsingissä, 12 päivänä joulukuuta 1918.

___

 Eduskunnalle osottamassaan kirjelmässä tämän kuun 10 päivältä on Valtioneuvoston puheenjohtaja senaattori Pehr Evind Svinhufvud, jonka Eduskunta 18 päivänä viime toukokuuta tekemällään päätöksellä on valtuuttanut käyttämään korkeinta hallitusvaltaa, mikäli sitä ei aikaisemmin oltu siirretty Senaatin Talousosastolle, ilmoittanut luopuvansa mainitusta toimestaan siihen kuuluvine valtuuksineen.

 Tämän johdosta Eduskunta on päättänyt

 hyväksyä korkeimman vallan haltijan Pehr Evind Svinhufvudin luopumisen sekä valtuuttaa kenraalin vapaaherra Carl Gustaf Emil Mannerheimin valtionhoitajana käyttämään korkeinta valtaa, mikäli sitä ei tätä ennen ole siirretty Valtioneuvoston käytettäväksi; sekä

 valtuuttaa Valtioneuvoston käyttämään mainittua valtaa, kunnes vapaaherra Mannerheim on saapunut maahan.

 Helsingissä, 12 päivänä joulukuuta 1918.

Suomen Eduskunnan puolesta:

PAAVO VIRKKUNEN.

puhemies.

Santeri Alkio.

varapuhemies.

...................

varapuhemies.

</div>

Kirjelmä
Valtionhoitaja